# Gyakorlás

Ebben a feladatban egy kávét forgalmazó cég, a Kávéimádók Reggele Kft.weblapját fogjuk elkészíteni. A weblap négy oldalból fog állni: *index.html, referenciak.html, arak.html, ajanlat.html*.

1. Készíts egy *saját neveddel elnevezett* mappát, majd nyisd meg a Visual Studio Code editorban!
2. Készíts a mappába négy üres fájlt a következő nevekkel: *index.html, referenciak.html, arak.html, ajanlat.html*
3. Nyisd meg az *index.html* fájlt!
4. Készítsd el az oldal vázát! Az oldal címe Kávéimádók Reggele Kft.legyen!

## Kezdőoldal

1. Nyisd meg az *index.txt* fájlt az *index.html* mellett! (Ctrl+kattintás, vagy Ctrl+Enter, vagy jobb kattintás, Open to the Side)  
   A továbbiakban majd ebből a szöveges fájlból másold át a megfelelő részeket az index.html fájlba!
2. Az első bekezdés egyes szintű címsor legyen!
3. Az utána következő négy sorból készíts felsorolást! A felsorolás minden eleméből készíts hivatkozást a megfelelő fájlra!
4. Ezután egy kettes szintű címsor következzen! (Ne bízza...)
5. A következő bekezdéseket jelöld a megfelelő tagekkel!
6. Az első bekezdésben a kedvező ár szöveget alakítsd hivatkozássá az *arak.html* oldalra!
7. Mentsd az oldalt, és nézd meg a böngészőben! Hasonlítsd össze az alábbi mintával!




## Referenciák

1. Nyisd meg a *referenciak.html* fájlt! Készítsd el az oldal vázát! Az oldal címe Kávéimádók Reggele Kft. legyen!
2. Készítsd el az oldalt az alábbi minta alapján! Az elejét átmásolhatod az *index.html* fájlból! Ügyelj arra, hogy a megfelelő szintű címsorokat használd! A képet a *latte.jpg* fájl tartalmazza.




## Árak

1. Nyisd meg az *arak.html* fájlt! Készítsd el az oldal vázát! Az oldal címe Kávéimádók Reggele Kft. legyen!
2. Készítsd el az oldalt az alábbi minta alapján! Az elejét átmásolhatod az index.html fájlból! Ügyelj arra, hogy a megfelelő szintű címsorokat használd!   
   A szegélyeket nem kell elkészítened, csak a szemléltetés érdekében kapcsoltuk be őket.



## Ajánlatkérés

1. Nyisd meg az *ajanlat.html* fájlt! Készítsd el az oldal vázát! Az oldal címe Kávéimádók Reggele Kft. legyen!
2. Készítsd el az oldalt az alábbi minta alapján! Az elejét átmásolhatod az *index.html* fájlból! Ügyelj arra, hogy a megfelelő szintű címsorokat használd!
3. A form az adatokat a <http://poganysuli.hu/js/cel.html> címre küldje el, GET módszerrel!
4. Az e-mail címet csak akkor fogadja el, ha van benne @ karakter!
5. A rádiógombnál a szövegre kattintva is ki lehessen választani a munkát, és egyszerre csak egyet!
6. A mennyiség legyen előre beírva (1), és nyilakkal lehessen módosítani. Csak 1 és 100 közötti értéket fogadjon el!
7. A megjegyzéseknél a szövegterület 5 soros és 40 karakter széles legyen!



Próbáld ki a böngészőben! Ellenőrizd a hivatkozásokat is!